Д О К Л А Д

 Относно: извършена комплексна проверка на Кравекомплекс „Алексия 2002” в змлището на с. Сливата и с. Добри дол, община Лом, с оператор фирма „Алексия 2002”ООД, гр. София на основание Заповед № РД-025/12.03.2013 г. на Директора на РИОСВ – Монтана
Извършената на 19.03.2013 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2013 г.


Основната дейност на фирмата е отглеждане на крави и добив на мляко. Животните се отглеждат по свободен боксов метод. 

От производствената дейност се получава торов отпадък, който се се сепарира, чрез сепаратор, след което течната фракция се съхранява в лагуни, а твърдата фракция се съхранява на специално предназначена за това бетонирана площадка. Водоснабдяването се извършава от собствен водоизточник, съгласно сключен договор с „В и К” ООД, гр. Монтана. Отпадъчните води от измиването на съоръжениуята се отвеждат в торохранилището. Дъждовните води се събират и отвеждат в отводнителни канавки.


На обекта са монтирани хладилни инсталации, които се използват за охлаждане на млякото. Инсталациите са заредени с хладилен агент фреон. На проверката не е представена информация за вида и количеството на използванета фреони.


Образуваните от дейността отпадъци са класифицирани и заведени в отчетни книги, заверени от РИОСВ – Монтана. Не са предавани отпадъци за последващо третиране.


Не е започнало изграждането на централата за добив на ел.енергия от биогаз.


На обекта се използват и съхраняват химични смеси за почистване и дезинфекция на инсталациите за доене и млекотранспорт. Химичните смеси се съхраняват в отделен склад. Представени са информационни листи за безопасност, съгласно Регламент ЕО 1907/2006, които не са на български език.


Дадени са предписания да се представят в РИОСВ – Монтпана информационни листи за безопасност за използваните химически смеси на български език и информация за количествата и вида на фреоните в хладилните инсталации.

